Ploieșteanul Victor Dorobanțu, azi în vârstă de 27 de ani, este singurul actor român care joacă și în sezonul 2 al serialului Wednesday. De fapt faimoasa sa mână, „The Thing” din celebra familie Addams. Dacă primul sezon a fost filmat în România, Netflix a anunțat oficial că acest nou sezon este filmat în Irlanda.
Magicianul român a cărui mână a devenit faimoasă la nivel mondial, Wednesday fiind unul dintre cele mai mari succese de televiziune produse și difuzate de Netflix, a fost investit de producătorii filmului, cu calitatea de promotor al campaniilor publicitare ce anuntă al doilea sezon.
„În culise, cu familia noastră complicată. Au început filmările pentru @wednesdaynetflix„, a scris ploieșteanul în dreptul fotografiilor oficiale în care apare alături de actorii dela Hollywood.
„Wednesday” este cea mai populară serie Netflix în limba engleză, cu peste 252.10 milioane de vizualizări în sezonul 1. Serialul a petrecut peste 20 de săptămâni în Top 10 Global şi a ajuns în Top 10 Cele mai urmărite seriale în 93 de ţări.
Printre producătorii executivi se numără şi Steve Stark, Andrew Mittman, Tommy Harper, Karen Richards, Kayla Alpert, Jonathan Glickman, Gail Berman şi Meredith Averill. Jenna Ortega va fi, de asemenea, unul dintre producătorii sezonului 2.